موکریان خانلیغی‌نین اراضیسی بوگون غربی آذربایجان اوستانینین جنوبوندا یئرلشن سولدوز، اوشنویه، قوشاچای، چهاربورج، باروق، خانا، سویوق‌بولاق، بوکان، سایین‌قالا، تیکان‌تپه و ساری‌داش بؤلگه‌لرینه و هابئله کوردوستان اوستانی‌نین شومالیندا یئرلشن ترجان قصبه‌سینه (باغلوجا کندی‌نین مرکزلیگینه) شامیل اولور. بعضیلری کوردوستان آدینی دا یالنیز موکریانین مرکزی و غربی بؤلگه‌لری اوچون ایشلدیرلر. ۱۳۹۵–جی ایله قدر اولان دؤولتی معلوماتلارا و سیاسی بؤلگه‌لره گؤره، سویوق‌بولاق موکریانین ان بؤیوک شهری و بوکان موکریانین ان چوخ نوفوسلو شهری حساب اولونور. ساققیز بؤلگه‌سی'نین ترجان قصبه‌سی‌نی نظره آلینمادان، موکریان منطقه‌سی‌نین ساحه‌سی ۱۷٬۹۴۶ کیلومتر موربع دیر و اهالی ساییسی دا ۱۳۹۵–جی ایلین نوفوس ساییسی اساسیندا ۱٬۳۶۱٬۸۸۱ نفر ایمیش.